2013O0007 — LV — 27.05.2015 — 001.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

►B EIROPAS CENTRĀLĀS BANKAS PAMATNOSTĀDNE (2013. gada 22. marts) par vērtspapīru turējumu statistiku (ECB/2013/7) (2013/215/ES) (OV L 125, 7.5.2013., 17. lpp)

Grozīta ar:









▼B

EIROPAS CENTRĀLĀS BANKAS PAMATNOSTĀDNE

(2013. gada 22. marts)

par vērtspapīru turējumu statistiku

(ECB/2013/7)

(2013/215/ES)







EIROPAS CENTRĀLĀS BANKAS PADOME, ņemot vērā Eiropas Centrālo banku sistēmas un Eiropas Centrālās bankas statūtus un jo īpaši to 5.1., 12.1. un 14.3. pantu, ņemot vērā Padomes 1998. gada 23. novembra Regulu (EK) Nr. 2533/98 par statistikas informācijas vākšanu, ko veic Eiropas Centrālā banka ( 1 ), ņemot vērā Eiropas Centrālās bankas Regulu (ES) Nr. 1011/2012 (2012. gada 17. oktobris) par vērtspapīru turējumu statistiku (ECB/2012/24) ( 2 ), tā kā: (1) Regulā (ES) Nr. 1011/2012 (ECB/2012/24) ir paredzēts, ka pārskatu sniedzēji, kuri ir rezidenti kādā eurozonas dalībvalstī, sniedz pārskatus par atlikumiem, darījumiem un, ja iespējams, par citām vērtspapīru apjoma pārmaiņām, kuri ir to turējumā, uzskaitot katru vērtspapīru atsevišķi. Dalībvalstu, kuras ieviesušas euro, nacionālo centrālo banku (NCB) pienākums ir šos datus klasificēt un apkopot. Tādēļ saskaņā ar Regulu (ES) Nr. 1011/2012 (ECB/2012/24) ir nepieciešams noteikt procedūras NCB pārskatu sniegšanai Eiropas Centrālajai bankai par statistikas informāciju, kas iegūta no datiem, kuri savākti no faktiskajiem pārskatu sniedzējiem. (2) Komisija ir publicējusi priekšlikumu Eiropas Parlamenta un Padomes regulai par Eiropas valstu un reģionālo kontu sistēmu Eiropas Savienībā ( 3 ) (turpmāk tekstā “ESA 2010”), kas ir starptautiski savietojama uzskaites sistēma, kuru izmanto dalībvalstu tautsaimniecību aprakstīšanai un ar kuru aizstās ESA 95. Saskaņā ar šo pamatnostādni sniegto datu klasifikācijai būtu jāatbilst noteikumiem, kuri izklāstīti ESA 2010. (3) Ir jāizveido procedūra, lai efektīvi izdarītu tehniskus grozījumus šīs pamatnostādnes pielikumos, ar nosacījumu, ka šādi grozījumi nemainīs konceptuālo pamatsistēmu un neietekmēs pārskatu sniedzēju pārskatu sniegšanas pienākumus, tā kā: IR PIEŅĒMUSI ŠO PAMATNOSTĀDNI.







1. pants

Darbības joma

Ar šo pamatnostādni nosaka NCB pienākumus sniegt statistikas datus ECB par vērtspapīru turējumiem, kas savākti saskaņā ar Regulu (ES) Nr. 1011/2012 (ECB/2012/24).

2. pants

Definīcijas

Šajā pamatnostādnē izmantotajiem terminiem ir tā pati nozīme kā terminiem, kuri definēti Regulā (ES) Nr. 1011/2012 (ECB/2012/24).

3. pants

NCB pārskatu sniegšanas prasības vērtspapīru ar ISIN kodu turējumiem

▼M1

1. NCB vāc un sniedz ECB statistisko informāciju par vērtspapīru ar ISIN kodu turējumiem, uzskaitot katru vērtspapīru atsevišķi, saskaņā ar pārskatu sniegšanas shēmām, kas iekļautas I pielikuma 1. daļā (1.–3. tabula) un 2. daļā (1.–3. tabula), un atbilstoši elektroniskās pārskatu sniegšanas standartiem, kas norādīti atsevišķi, attiecībā uz šādiem instrumentu veidiem: īstermiņa parāda vērtspapīri (F.31); ilgtermiņa parāda vērtspapīri (F.32); biržas sarakstā iekļautas akcijas (F.511) un ieguldījumu fondu akcijas vai apliecības (F.52).

NCB pārskatu sniegšanas prasības attiecas uz ceturkšņa beigu atlikumiem un vai nu i) ceturkšņa beigu finanšu darījumiem par pārskata ceturksni, vai ii) mēneša beigu vai ceturkšņa beigu datiem, kas nepieciešami, lai iegūtu informāciju par finanšu darījumiem, kā izklāstīts 2. punktā. NCB sniedz datus arī par gada beigu atlikumiem, kā noteikts Regulas (ES) Nr. 1011/2012 (ECB/2012/24) 3. panta 2.b punktā, saskaņā ar pārskatu sniegšanas shēmu šīs pamatnostādnes I pielikuma 3. daļā (1.–2 tabula).

Informāciju par finanšu darījumiem vai datiem, kas nepieciešami, lai iegūtu informāciju par finanšu darījumiem, ko faktiskie pārskatu sniedzēji sniedz NCB saskaņā ar Regulas (ES) Nr. 1011/2012 (ECB/2012/24) I pielikuma 1. daļu, mēra, kā paredzēts Regulas (ES) Nr. 1011/2012 (ECB/2012/24) II pielikuma 3. daļā.

▼B

2. NCB sniedz ECB 1. punktā minētos datus par šādiem pārskata periodiem un šādos termiņos:

a) attiecībā uz to rezidentu ieguldītāju vērtspapīru turējumiem, kas nav NCB, vērtspapīriem, kurus glabāšanā tur rezidenti pārvaldītāji citas eurozonas dalībvalsts rezidentu ieguldītāju vārdā, un vērtspapīriem, ko emitējušas eurozonas iestādes un ko rezidenti pārvaldītāji glabā to ieguldītāju vārdā, kuri ir rezidenti valstīs, kuras nav eurozonas dalībvalstis: i) NCB reizi ceturksnī sniedz pārskatu par ceturkšņa beigu atlikumiem, uzskaitot katru vērtspapīru atsevišķi, līdz darbdienas beigām 70. kalendārajā dienā pēc tā ceturkšņa beigām, uz kuru attiecas dati; ii) NCB sniedz pārskatus vai nu 1) reizi ceturksnī par darījumiem, uzskaitot katru vērtspapīru atsevišķi, un, ja iespējams, par citām apjoma pārmaiņām par pārskata ceturksni līdz darbdienas beigām 70. kalendārajā dienā pēc tā ceturkšņa beigām, uz kuru attiecas dati; vai 2) par atlikumiem, uzskaitot katru vērtspapīru atsevišķi, un, ja iespējams, citām apjoma pārmaiņām, kas nepieciešamas, lai iegūtu informāciju par darījumiem. Šādā gadījumā NCB sniedz pārskatus saskaņā ar pieejām, kas aprakstītas Regulas (ES) Nr. 1011/2012 (ECB/2012/24) I pielikuma 1. daļā, t. i., līdz darbdienas beigām 70. kalendārajā dienā pēc tā ceturkšņa beigām, uz kuru attiecas dati, – par ceturkšņa datiem, uzskaitot katru vērtspapīru atsevišķi, un 63. kalendārajā dienā pēc tā ceturkšņa beigām, uz kuru attiecas dati, – par mēneša datiem, uzskaitot katru vērtspapīru atsevišķi;

b) attiecībā uz vērtspapīru turējumiem, kurus tur pārskatu sniedzēju grupas, tostarp nerezidentu iestādes, NCB reizi ceturksnī sniedz pārskatus par ceturkšņa beigu atlikumiem, uzskaitot katru vērtspapīru atsevišķi, šādos termiņos: i) no 2013. līdz 2015. gadam – 70. kalendārajā dienā pēc tā ceturkšņa beigām, uz kuru attiecas dati; un ii) no 2016. gada – līdz darbdienas beigām 55. kalendārajā dienā pēc tā ceturkšņa beigām, uz kuru attiecas dati.

▼M1

c) attiecībā uz apdrošināšanas sabiedrību vērtspapīru turējumiem NCB reizi gadā sniedz pārskatus par gada beigu apkopotajiem atlikumiem, to izdarot līdz darbdienas beigām 70. kalendārajā dienā pēc tā gada beigām, uz kuru attiecas dati.

▼B

3. Katru gadu līdz septembrim ECB paziņo NCB precīzus to datu nosūtīšanas datumus, kuri par nākamo gadu jāsniedz pārskatu kalendāra veidā.

4. Mēneša un ceturkšņa datu pārskatīšanā piemēro šādus vispārējus noteikumus:

a) NCB sniedz pārskatus par regulāru pārskatīšanu: i) pārskatus par mēneša datu pārskatīšanu ar trīs mēnešu atsauci pirms pēdējā ceturkšņa, ko nosūta reizi ceturksnī, sūta kopā ar datiem par pēdējo ceturksni (regulāra datu nosūtīšana); pārskatus par mēneša datu pārskatīšanu ar mēneša atsauci pirms pēdējā ceturkšņa, ko nosūta reizi mēnesī, sūta kopā ar datiem par pēdējo mēnesi (regulāra datu nosūtīšana); ii) pārskatus par ceturkšņa datu pārskatīšanu ar ceturkšņa atsauci pirms pēdējā ceturkšņa, sūta kopā ar datiem par pēdējo ceturksni (regulāra datu nosūtīšana); iii) pārskatus par trīs iepriekšējo gadu (12 ceturkšņu) datu pārskatīšanu sūta kopā ar regulāri nosūtāmiem datiem, kuri attiecas uz gada trešo ceturksni; iv) par jebkādu citu regulāru pārskatīšanu, kas nav minēta i)–iii) punktā, pārskatus sniedz, vienojoties ar ECB;

b) NCB sniedz pārskatus par ārkārtas pārskatīšanu, kas būtiski uzlabo datu kvalitāti, pēc iespējas ātri, kā arī neievērojot regulāros nosūtīšanas periodus, saskaņā ar iepriekšēju vienošanos ar ECB.

NCB iesniedz ECB paskaidrojumu piezīmes, kurās izklāsta iemeslus būtiskai pārskatīšanai. NCB var arī iesniegt ECB paskaidrojumu piezīmes par jebkādu citu brīvprātīgu pārskatīšanu.

5. Uz šajā pantā izklāstītajām pārskatu sniegšanas prasībām attiecas šādas prasības pārskatu sniegšanai par retrospektīviem datiem:

a) NCB, ciktāl iespējams, sniedz pārskatus par retrospektīviem datiem par pārskata periodu, kas sākas no 2009. gada pirmā ceturkšņa un ilgst līdz 2013. gada ceturtajam ceturksnim;

b) ja kāda dalībvalsts ievieš euro pēc šīs pamatnostādnes spēkā stāšanās, piemēro šādus noteikumus: i) to dalībvalstu NCB, kuras Savienībai pievienojās pirms 2012. gada decembra, maksimāli izmantojot savas iespējas, sniedz pārskatus ECB par retrospektīviem datiem par periodu, kas aptver vismaz 1) datu pārskata periodu, kurš sākas no 2014. gada marta, vai 2) piecus gadus pirms attiecīgā dalībvalsts ieviesusi euro, atkarībā no tā, kurš no abiem periodiem ir īsākais; ii) to dalībvalstu NCB, kuras Savienībai pievienojās pēc 2012. gada decembra, maksimāli izmantojot savas iespējas, sniedz ECB pārskatus par retrospektīviem datiem par periodu, kas aptver vismaz 1) datu pārskata periodu, kurš sākas no 2016. gada marta, vai 2) piecus gadus pirms attiecīgā dalībvalsts ieviesusi euro, atkarībā no tā, kurš no abiem periodiem ir īsākais;

6. Regulas (ES) Nr. 1011/2012 (ECB/2012/24) 5. pantā minētos grāmatvedības noteikumus piemēro arī gadījumos, kad NCB sniedz datus saskaņā ar šo pamatnostādni.

4. pants

Pieejas pārskatu sniegšanai par vērtspapīru bez ISIN koda turējumiem

▼M1

1. NCB var izlemt, vai sniegt ECB statistisko informāciju par vērtspapīriem bez ISIN koda, kuri ir monetāro finanšu iestāžu (MFI), ieguldījumu fondu (IF), vērtspapīrošanas darījumos iesaistīto finanšu instrumentsabiedrību (FIS), AS vai to pārskatu sniedzēju grupu galveno iestāžu turējumā, uz kurām attiecas Regula (ES) Nr. 1011/2012 (ECB/2012/24), vai vērtspapīrus tur pārvaldītāji i) rezidentu ieguldītāju vārdā, uz kuriem neattiecas Regula (ES) Nr. 1011/2012 (ECB/2012/24), ii) to nefinanšu ieguldītāju vārdā, kuri ir citas eurozonas dalībvalsts rezidenti, vai iii) ieguldītāji, kas ir rezidenti valstīs, kuras nav eurozonas dalībvalstis, kā noteikts Regulā (ES) Nr. 1011/2012 (ECB/2012/24), kuriem nav piešķirts atbrīvojums no pārskatu sniegšanas prasībām saskaņā ar Regulu (ES) Nr. 1011/2012 (ECB/2012/24).

▼B

2. NCB, kas sniedz statistikas informāciju saskaņā ar 1. punktu, to dara atbilstoši noteikumiem, kuri izklāstīti 3. panta 2. punktā, izmantojot pārskatu sniegšanas shēmas, kas iekļautas I pielikuma 1. daļā (1., 2. un 4. tabula) un 2. daļā (1., 2. un 4. tabula), kā arī elektroniskās pārskatu sniegšanas standartus, kas norādīti atsevišķi.

3. Ceturkšņa datus pārskata saskaņā ar 3. panta 4. punkta a) un b) apakšpunktu.

4. NCB iesniedz ECB paskaidrojumu piezīmes, kurās izklāsta iemeslus būtiskai pārskatīšanai. NCB var arī iesniegt ECB paskaidrojumu piezīmes par jebkādu citu brīvprātīgu pārskatīšanu. Turklāt NCB, ja iespējams, sniedz informāciju par būtiskiem pārklasificēšanas gadījumiem turētāju sektoros vai attiecībā uz instrumentu pārklasificēšanu.

5. pants

Pieejas statistikas datu vākšanai par glabāšanā esošo vērtspapīru turējumiem

1. Neskarot izņēmumu no statistikas datu sniegšanas prasībām, kuru NCB var piešķirt pārvaldītājiem saskaņā ar Regulas (ES) Nr. 1011/2012 (ECB/2012/24) 4. panta 5. punkta a) apakšpunktu, atbilstoši 3. pantam NCB pēc apspriešanās ar ECB var pieņemt lēmumu par vispiemērotāko pieeju statistikas datu apkopošanai par vērtspapīru turējumiem, kuri ir to ieguldītāju turējumā, uz kuriem neattiecas pārskatu sniegšanas prasības saskaņā ar Regulas (ES) Nr. 1011/2012 (ECB/2012/24), atkarībā no attiecīgo tirgu organizācijas un citas attiecīgas statistikas, publiskās vai pārraudzības informācijas pieejamības dalībvalstī.

2. Ja datus par vērtspapīru turējumiem nesniedz pārvaldītāji saskaņā ar izņēmumu, kas piešķirts atbilstoši Regulas (ES) Nr. 1011/2012 (ECB/2012/24) 4. panta 5. punkta a) apakšpunktam, un ja NCB šos datus iegūst no citiem statistikas vai pārraudzības datu avotiem vai tos savāc tieši no ieguldītājiem saskaņā ar valsts nolīgumiem, NCB īsteno visus šos pasākumus:

a) nodrošina, lai šie avoti būtu pietiekamā līmenī saskaņoti ar Regulā (ES) Nr. 1011/2012 (ECB/2012/24) izklāstītajiem statistikas konceptiem un definīcijām;

b) uzrauga datu kvalitāti saskaņā ar obligātajiem statistikas standartiem, kas paredzēti Regulas (ES) Nr. 1011/2012 (ECB/2012/24) III pielikumā;

c) ja sniegtie dati neatbilst b) apakšpunktā minētajiem kvalitātes standartiem, uzlabo šo datu kvalitāti, tostarp datu vākšanu no pārvaldītājiem, kā paredzēts Regulas (ES) Nr. 1011/2012 (ECB/2012/24) 4. panta 10. un 11. punktā.

3. Turklāt NCB, ja iespējams, sniedz informāciju par būtiskām citām izmaiņām apjomā, kā noteikts Regulas (ES) Nr. 1011/2012 (ECB/2012/24) II pielikuma 3. daļā.

6. pants

Atbrīvojumi

1. NCB vismaz reizi gadā informē ECB par atbrīvojumiem, kas pārskatu sniedzējiem piešķirti, atjaunināti vai atcelti attiecībā uz nākamo kalendāro gadu, kā arī par jebkurām ad hoc pārskatu sniegšanas prasībām, kas noteiktas faktiskajiem pārskatu sniedzējiem, kuriem ir piešķirts atbrīvojums.

2. NCB regulāri, vismaz reizi gadā, pārbauda Regulas (ES) Nr. 1011/2012 (ECB/2012/24) 4. pantā izklāstīto nosacījumu izpildi attiecībā uz jebkura atbrīvojuma piešķiršanu, atjaunošanu vai atcelšanu.

7. pants

Pārskata dati par pārskatu sniedzēju grupu kopsavilkuma bilances aktīviem

1. ECB Padome identificē pārskatu sniedzēju grupas, kā izklāstīts un saskaņā ar kritērijiem, kas noteikti Regulas (ES) Nr. 1011/2012 (ECB/2012/24) 2. panta 4. punktā, pamatojoties uz decembra beigu datiem atbilstoši iepriekšējā kalendāra gada datiem (turpmāk tekstā – “pārskata dati”), kurus NCB ir sniegušas ECB, lai iegūtu ECBS statistikas informāciju par konsolidētiem banku datiem attiecībā uz dalībvalstīm.

2. Katru gadu līdz septembrim ECB paziņo NCB datumu nākamajā gadā, līdz kuram NCB jānosūta pārskata dati. Šāda nosūtīšana notiek laicīgi, lai ļautu iegūt informāciju par kopējiem Eiropas Savienības banku aktīviem katru gadu jūlijā.

8. pants

Paziņošanas procedūra pārskatu sniedzēju grupu galvenajām iestādēm

1. NCB izmanto standarta vēstuli, kas iekļauta II pielikumā (turpmāk tekstā – “paziņojuma vēstule”), lai ECB vārdā pārskatu sniedzēju grupu galvenajām iestādēm paziņotu par ECB Padomes lēmumu atbilstoši Regulas (ES) Nr. 1011/2012 (ECB/2012/24) 2. panta 4. punktam par to pārskatu sniegšanas prasībām, kas noteiktas minētajā regulā. Paziņojuma vēstulē ir iekļauti kritēriji, ar kuriem pamato paziņojuma saņēmējas iestādes klasificēšanu par pārskatu sniedzēju grupas galveno iestādi.

2. Attiecīgā NCB nosūta paziņojuma vēstuli pārskatu sniedzēju grupas galvenajai iestādei 10 ECB darbdienu laikā pēc lēmuma pieņemšanas ECB Padomē un šīs vēstules kopiju nosūta ECB Sekretariātam.

3. Procedūra, kas aprakstīta 2. punktā, netiek piemērota, lai paziņojumus nosūtītu to pārskatu sniedzēju grupu galvenajām iestādēm, kurus ECB Padome identificējusi saskaņā ar Regulas (ES) Nr. 1011/2012 (ECB/2012/24) 2. panta 4. punktu pirms dienas, kurā stājas spēkā šī pamatnostādne.

9. pants

Pārskatīšanas procedūra, ko veic ECB Padome

1. Ja pārskatu sniedzēju grupas galvenā iestāde, kurai tiek nosūtīts paziņojums saskaņā ar 8. pantu, 15 ECB darbdienu laikā pēc šāda paziņojuma saņemšanas iesniedz rakstisku lūgumu ar pamatojošu informāciju attiecīgai NCB pārskatīt tās klasificēšanu par pārskatu sniedzēju grupas galveno iestādi, attiecīgā NCB šādu lūgumu nosūta ECP Padomei 10 ECB darbdienu laikā.

2. Pēc rakstiska lūguma saņemšanas atbilstoši 1. punktam ECP Padome pārskata klasificēšanu un divu mēnešu laikā pēc lūguma saņemšanas paziņo savu pamatoto lēmumu attiecīgajai NCB, kura paziņo pārskatu sniedzēju grupas galvenajai iestādei par ECP Padomes lēmumu 10 ECB darbdienu laikā.

10. pants

Sadarbība ar kompetentajām iestādēm, kas nav NCB

1. Gadījumos, ja var iegūt visus vai daļu no Regulā (ES) Nr. 1011/2012 (ECB/2012/24) aprakstītajiem datiem no kompetentajām iestādēm, kas nav NCB, NCB ir jāizveido atbilstoši sadarbības mehānismi ar šīm iestādēm, lai nodrošinātu pastāvīgu struktūru šādu datu saņemšanai.

2. NCB nodrošina, lai 1. punktā minētie dati atbilstu ECB obligātajiem statistikas standartiem, kas paredzēti Regulas (ES) Nr. 1011/2012 (ECB/2012/24) III pielikumā, kā arī jebkurām citām Regulā (ES) Nr. 1011/2012 (ECB/2012/24) paredzētajām prasībām, pirms to nosūtīšanas uz ECB saskaņā ar 3. pantu.

11. pants

Pārbaude

1. Neskarot ECB pārbaudes tiesības, kas izklāstītas Regulā (EK) Nr. 2533/98 un Regulā (ES) Nr. 1011/2012 (ECB/2012/24), NCB uzrauga un nodrošina statistikas informācijas kvalitāti un ticamību, kura darīta pieejama ECB, un cieši sadarbojas ar ECBS vērtspapīru turējumu statistikas datubāzes (turpmāk tekstā – “SHSDB”) operatoriem, šādi īstenojot daļu no vispārējās datu kvalitātes nodrošināšanas.

2. ECB šiem datiem piekļūst līdzīgā veidā, cieši sadarbojoties ar SHSDB operatoriem. Vērtēšanu veic laicīgi.

12. pants

Nosūtīšanas standarti

Lai ECB pieprasīto statistikas informāciju nosūtītu elektroniski, NCB izmanto ECBS tīklu (ECBS-Net). Statistikas informāciju dara pieejamu ECB saskaņā ar elektroniskās pārskatu sniegšanas standartiem, kas paredzēti atsevišķi. Iepriekš panākot ECB piekrišanu, statistikas informācijas nosūtīšanai var izmantot citus līdzekļus.

13. pants

Vienkāršota grozījumu procedūra

Ņemot vērā ECBS Statistikas komitejas viedokļus, ECB Valde var veikt tehniskus grozījumus šīs pamatnostādnes pielikumos ar nosacījumu, ka šādi grozījumi nemaina konceptuālo pamatsistēmu un neietekmē pārskatu sniedzēju pārskatu sniegšanas pienākumus. ECB Valde par šādiem grozījumiem bez nepamatotas kavēšanās informē ECB Padomi.

14. pants

Stāšanās spēkā un īstenošana

Šī pamatnostādne stājas spēkā dienā, kurā par to tiek paziņots NCB. Eurosistēmas centrālās bankas no dienas, kurā par šo pamatnostādni tiek paziņots NCB, izpilda prasības, kas iekļautas 8. un 9. pantā, un no 2014. gada 1. janvāra izpilda pārējās šajā pamatnostādnē paredzētās prasības.

15. pants

Adresāti

Šī pamatnostādne ir adresēta visām Eurosistēmas centrālajām bankām.









I PIELIKUMS

PĀRSKATU SNIEGŠANAS SHĒMAS

DAĻA

Vērtspapīru turējumi iedalījumā pa sektoriem, neietverot nacionālo centrālo banku turējumus







1. tabula Vispārēja informācija un paskaidrojumu piezīmes Sniegtā informācija (1) Atribūts Statuss (2) Apraksts 1. Vispārēja informācija Pārskatu sniedzēja iestāde M Pārskatu sniedzējas iestādes identifikācijas kods Iesniegšanas diena M Datu iesniegšanas datums SHSDB Pārskata periods M Laika posms, uz kuru šie dati attiecas Pārskatu sniegšanas biežums M Ceturkšņa dati Mēneša dati (3) 2. Paskaidrojumu piezīmes (metadati) M Pirmstermiņa izpirkšanas uzskaite M Uzkrāto procentu uzskaite (1) Elektroniskās pārskatu sniegšanas standarti ir paredzēti atsevišķi. (2) M: obligāts atribūts; V: brīvprātīgi izvēlēts atribūts. (3) Tikai attiecībā uz atlikumiem, ja informācija par darījumiem ir iegūta no mēneša atlikumiem vērtspapīru turējumu statistikas datubāzē (SHSDB).

▼M1







2. tabula Informācija par vērtspapīru turējumiem Sniegtā informācija (1) Atribūts Statuss (2) Apraksts 1. Informācija par vērtspapīriem Turētāja sektors M Ieguldītāja sektors/apakšsektors: Nefinanšu sabiedrības (S.11) (3) Noguldījumus pieņemošas sabiedrības, izņemot centrālās bankas (S.122) Naudas tirgus fondi (NTF) (S.123) Ieguldījumu fondi, izņemot NTF (S.124) Citas finanšu sabiedrības (4), izņemot vērtspapīrošanas darījumos iesaistītas finanšu instrumentsabiedrības Vērtspapīrošanas darījumos iesaistītas finanšu instrumentsabiedrības Apdrošināšanas sabiedrības (S.128) Pensiju fondi (S.129) Apdrošināšanas sabiedrības un pensiju fondi (apakšektors nav identificēts) (S.128+S.129) (pārejas periods) Centrālā valdība (S.1311) (brīvprātīgs dalījums) Pavalsts valdība (S.1312) (brīvprātīgs dalījums) Vietējā valdība (S.1313) (brīvprātīgs dalījums) Sociālās nodrošināšanas fondi (S.1314) (brīvprātīgs dalījums) Cita veida valdība (apakšsektors nav identificēts) Mājsaimniecības, izņemot mājsaimniecības apkalpojošās bezpeļņas organizācijas (S.14) (brīvprātīgs dalījums ieguldītājiem rezidentiem, obligāts trešo personu turējumiem) Mājsaimniecības apkalpojošās bezpeļņas organizācijas (S.15) (brīvprātīgs dalījums) Citas mājsaimniecības un mājsaimniecības apkalpojošās bezpeļņas organizācijas (S.14 + S.15) (apakšsektors nav identificēts) Nefinanšu ieguldītāji, izņemot mājsaimniecības (tikai trešo personu turējumiem) (S.11 + S.13 + S.15) (5) Centrālo banku un valdības dati jāsniedz tikai attiecībā uz to valstu turējumiem, kuras nav eurozonas dalībvalstis (S.121 + S.13) (6) Ieguldītāju, kas nav centrālas bankas un valdības, dati jāsniedz tikai attiecībā uz to valstu turējumiem, kuras nav eurozonas dalībvalstis (6) Nezināms sektors (7) Turētāja valsts M Ieguldītāja mītnes valsts Avots M Par vērtspapīru turējumiem iesniegtās informācijas avots Tieša pārskatu sniegšana Pārskatu sniegšanu veic pārvaldītājs Jaukta pārskatu sniegšana (8) Nav pieejams Funkcija M Ieguldījuma funkcija saskaņā ar maksājumu bilances statistiku Tiešās investīcijas Portfeļieguldījumi Nav norādīta Pamats pārskatu sniegšanai V Norāda, kā tiek kotēts vērtspapīrs, procentos vai vienībās Procenti Vienības Nomināla valūta V Valūta, kādā norādīts ISIN, par to sniedz ziņas, ja pamats pārskatu sniegšanai ir līdzvērtīgs procentiem Atlikumi M Kopējais vērtspapīru apjoms turējumā Nominālvērtībā (9). Vērtspapīra daļu vai vienību skaits vai apkopotā nominālvērtība (nomināla valūtā vai euro), ja vērtspapīrs tiek tirgots par kādu summu, nevis vienībās, izņemot uzkrātos procentus Tirgus vērtībā. Turējuma summa tirgus kotācijas cenā, kas izteikta euro, ieskaitot uzkrātos procentus (10) Atlikumi: kuru apjoms ir M (11) Vērtspapīru apjoms, kuri ir divu lielāko ieguldītāju turējumā Nominālvērtībā, saskaņā ar to pašu vērtēšanas metodi kā atlikumiem Tirgus vērtībā, saskaņā ar to pašu vērtēšanas metodi kā atlikumiem Formāts M (9) Precizē formātu, kas izmantots atlikumiem nominālvērtībā Nominālvērtība, kas izteikta euro vai citā attiecīgā valūtā Daļu/vienību skaits (12) Citas pārmaiņas apjomā M Citas pārmaiņas vērtspapīru turējuma apjomā Nominālvērtībā tajā pašā formātā kā atlikumi nominālvērtībā Tirgus vērtībā, kas izteikta euro Citas pārmaiņas apjomā: kuru apjoms ir M (11) Citas pārmaiņas apjomā: kuru apjoms ir Nominālvērtībā, saskaņā ar to pašu vērtēšanas metodi kā atlikumiem Tirgus vērtībā, saskaņā ar to pašu vērtēšanas metodi kā atlikumiem Finanšu darījumi M (13) Vērtspapīra pirkumu summa, no kuras atņemta pārdošana, darījuma vērtību uzrādot euro, ieskaitot uzkrātos procentus (10) Finanšu darījumi: kuru apjoms ir M (14) Divu lielāko darījumu summa absolūtajā izteiksmē par katru atsevišķu turētāju, saskaņā ar to pašu vērtēšanas metodi kā finanšu darījumiem Konfidencialitātes statuss M (15) Konfidencialitātes statuss attiecībā uz atlikumiem, darījumiem, citām pārmaiņām apjomā Nav paredzēts publicēšanai, tikai iekšējai izmantošanai Konfidenciāla statistiskā informācija Nepiemēro (16) (1) Elektroniskās pārskatu sniegšanas standarti ir noteikti atsevišķi. (2) M: obligāts atribūts; V: brīvprātīgi izvēlēts atribūts. (3) Šajā pamatnostādnē kategoriju numerācija atspoguļo ESA 2010 ieviesto numerāciju. (4) Citi finanšu starpnieki (S.125) + finanšu palīgsabiedrības (S.126) + piesaistītās finanšu iestādes un naudas aizdevēji (S.127). (5) Tikai gadījumā, kad netiek atsevišķi sniegti dati par S.11, S.13 un S.15. (6) Attiecībā uz datiem, kurus sniedz to valstu nacionālās bankas, kuras nav eurozonas dalībvalstis, tikai pārskatu sniegšanai par nerezidentu ieguldītāju turējumiem. (7) Rezidents turētāja valstī, kuram nav piešķirts sektors, t. i., nebūtu jāsniedz pārskati par nezināmu valstu nezināmiem sektoriem. Statistiski nozīmīgu vērtību gadījumā NCB informē SHSDB operatorus par iemesliem, kāpēc sektors nav zināms. (8) Tikai tad, ja nevar nodalīt tiešu un pārvaldītāju veiktu pārskatu sniegšanu. (9) Nav jāsniedz, ja tiek sniegti dati par tirgus vērtībām (un attiecīgajām citām pārmaiņām apjomā/darījumiem). (10) Ieteicams iekļaut uzkrātos procentus, maksimāli izmantojot savas iespējas. (11) Ja NCB paziņo par konfidencialitātes statusu, par šo atribūtu pārskats nav jāsniedz. Apjoms var attiekties uz vislielāko ieguldītāju, nevis diviem lielākajiem ieguldītājiem, kas ir pārskatu sniedzējas NCB atbildībā. (12) NCB tiek rosinātas sniegt pārskatu par nominālo vērtību vērtspapīru vienību skaitā, ja vērtspapīri tiek kotēti vienībās vērtspapīru turējumu statistikas datubāzē (CSDB). (13) Jāsniedz pārskati tikai tad, ja informācija par darījumiem nav iegūta no datiem par atlikumiem vērtspapīru turējumu statistikas datubāzē (CSDB). (14) Jāsniedz pārskati tikai par darījumiem, kas iegūti no pārskatu sniedzējiem, nav jāsniedz pārskati par darījumiem, par kuriem informācija iegūta no datiem par atlikumiem vērtspapīru turējumu statistikas datubāzē. (15) Jāsniedz pārskati, ja nav pieejama/sniegta informācija par divu lielāko ieguldītāju attiecīgajiem atlikumu, darījumu apjomiem, citām pārmaiņām vērtspapīru apjomā. (16) Jāizmanto tikai tad, ja informācija par darījumiem ir iegūta no datiem par atlikumiem vērtspapīru turējumu statistikas datubāzē. Šādos gadījumos informāciju par konfidencialitātes statusu iegūs vērtspapīru turējumu statistikas datubāzē, t. i., ja sākotnējie un/vai beigu atlikumi ir konfidenciāli, iegūtā informācija par darījumiem tiek apzīmēta kā konfidenciāla.

▼B







3. tabula Vērtspapīru ar ISIN kodu turējumi Sniegtā informācija (1) Atribūts Statuss (2) Apraksts Pārskata dati ISIN kods M ISIN kods (1) Elektroniskās pārskatu sniegšanas standarti ir paredzēti atsevišķi. (2) M: obligāts atribūts; V: brīvprātīgi izvēlēts atribūts.







4. tabula Vērtspapīru bez ISIN koda turējumi Sniegtā informācija (1) Atribūts Statuss (2) Apraksts 1. Pārskata pamatdati Apkopošanas pazīme M Datu veids Dati, kurus sniedz, uzskaitot katru vērtspapīru atsevišķi Apkopotie dati (neuzskaitot katru vērtspapīru atsevišķi) Vērtspapīru/apkopojumu identifikācijas numurs M Vērtspapīru iekšējais identifikācijas numurs vērtspapīriem bez ISIN koda un apkopotie dati par vērtspapīru turējumiem Vērtspapīru identifikācijas numura veids M (3) Precizē vērtspapīru identifikācijas numuru vērtspapīriem, kurus uzskaita katru atsevišķi (4) NCB iekšējais numurs CUSIP SEDOL Cits (tiks precizēts metadatos) Instrumentu klasifikācija M Vērtspapīru klasifikācija saskaņā ar ESA 2010 un Regulu (ES) Nr. 1011/2012 (ECB/2012/24) Īstermiņa parāda vērtspapīri (F.31) Ilgtermiņa parāda vērtspapīri (F.32) Biržas sarakstā iekļautās akcijas (F.511) Ieguldījumu fondu akcijas vai apliecības (F.52) Citi vērtspapīru veidi (5) Emitenta sektors M Emitenta institucionālais sektors saskaņā ar ESA 2010 un Regulu (ES) Nr. 1011/2012 (ECB/2012/24) Emitenta valsts M Vērtspapīra emitenta juridiskās reģistrācijas vai mītnes valsts Cenas vērtība (6) V Vērtspapīra cena pārskata perioda beigās Cenas vērtības bāze (6) V Bāze cenas vērtības noteikšanai Euro vai cita attiecīga valūta Procenti 2. Pārskata papilddati Emitenta nosaukums V Emitenta nosaukums Saīsināts nosaukums V Emitenta dots vērtspapīra saīsināts nosaukums, ņemot vērā vērtspapīra raksturīgās iezīmes un jebkādu citu pieejamu informāciju Emitēšanas datums V Datums, kurā emitents nogādā vērtspapīrus emisijas izplatītājam, pretī saņemot maksājumu. Šis ir datums, kad pirmo reizi vērtspapīri ir pieejami piegādei ieguldītājiem Termiņš V Datums, kurā instrumentu tiek izpirkts Nesamaksātais apjoms V Nesamaksātais apjoms, kas konvertēts euro Tirgus kapitalizācija V Pēdējā pieejamā tirgus kapitalizācija euro Uzkrātie procenti V Uzkrātie procenti pēc pēdējiem kupona (obligācijas) maksājumiem vai kopš uzkrāšanas sākuma datuma Pēdējā dalījuma faktors V Krājumu dalīšana un reversā daļu dalīšana Pēdējā dalījuma datums V Datums, no kura krājumu dalījums stājas spēkā Kupona (obligācijas) veids V Kupona (obligācijas) veids (fiksētais, svārstīgais, pieaugošais utt.) Parāda veids V Parāda instrumenta veids Dividenžu apjoms V Pēdējā dividenžu maksājuma apjoms par daļu dividenžu apjoma veidā pirms nodokļu nomaksas (bruto dividendes) Dividenžu apjoma veids V Izteikts vai nu dividenžu valūtā, vai daļu skaitā Dividenžu valūta V Pēdējā dividenžu maksājuma valūta Aktīvu vērtspapīrošanas veids V Aktīvu nodrošinājuma veids (1) Elektroniskās pārskatu sniegšanas standarti ir paredzēti atsevišķi. (2) M: obligāts atribūts; V: brīvprātīgi izvēlēts atribūts. (3) Nevajag attiecībā uz vērtspapīriem, par kuriem pārskatus sniedz, pamatojoties uz apkopošanu. (4) Ieteicams, lai NCB izmantotu tos pašus vērtspapīru identifikācijas numurus katram vērtspapīram vairāku gadu laikposmā. Turklāt katram vērtspapīru identifikācijas numuram būtu jāattiecas tikai uz vienu vērtspapīru. NCB ir jāinformē SHSDB operatori, ja tās to nespēj izdarīt. CUSIP un SEDOL kodus var izmantot kā NCB iekšējos numurus. (5) Šie vērtspapīri netiks iekļauti, lai iegūtu summāros rādītājus. (6) Lai aprēķinātu atlikumus tirgus vērtībā, izmantojot datus par atlikumu nominālo vērtību.

DAĻA

Pārskatu sniedzēju grupu vērtspapīru turējumi







1. tabula Vispārēja informācija un paskaidrojumu piezīmes Sniegtā informācija (1) Atribūts Statuss (2) Apraksts 1. Vispārēja informācija Pārskatu sniedzēja iestāde M Pārskatu sniedzējas iestādes identifikācijas kods Iesniegšanas datums M Datu iesniegšanas datums SHSDB Pārskata periods M Periods, uz kuru dati attiecas Pārskatu sniegšanas biežums M Ceturkšņa dati 2. Paskaidrojumu piezīmes (metadati) M Pirmstermiņa izpirkšanas uzskaite M Uzkrāto procentu uzskaite (1) Elektroniskās pārskatu sniegšanas standarti ir paredzēti atsevišķi. (2) M: obligāts atribūts; V: brīvprātīgi izvēlēts atribūts.

▼M1







2. tabula Informācija par vērtspapīru turējumiem Sniegtā informācija (1) Atribūts Statuss (2) Apraksts 1. Informācija par vērtspapīriem Pārskatu sniedzēju grupas ID M Pārskatu sniedzēju grupas ID (3) Grupas iestāžu mītnes valstis V Grupas iestāžu mītnes valsts, ja pārskati tiek sniegti atsevišķi no galvenā biroja (4) Rezidents galvenā biroja valstī Nav rezidents galvenā biroja valstī Ja nav rezidents galvenā biroja valstī, ir citas eurozonas dalībvalsts rezidents Ja nav rezidents galvenā biroja valstī, ir rezidents valstī, kas nav eurozonas dalībvalsts Iestādes ID V Grupas iestādes ID (3) Iestādes mītnes valsts V Iestādes juridiskās reģistrācijas vai mītnes valsts Grupas veids M Grupas veids Banku grupa Pamats pārskatu sniegšanai V Norāda, kā tiek kotēts vērtspapīrs, procentos vai vienībās Procenti Vienības Nomināla valūta V Valūta, kādā norādīts ISIN, par to sniedz ziņas, ja pamats pārskatu sniegšanai ir līdzvērtīgs procentiem Formāts M (5) Precizē formātu, kas izmantots atlikumiem nominālvērtībā Nominālvērtība, kas izteikta euro vai citā attiecīgā valūtā Daļu/vienību skaits (6) Atlikumi M Kopējais vērtspapīru apjoms turējumā Nominālvērtībā (5). Vērtspapīra daļu vai vienību skaits vai apkopotā nominālvērtība nomināla valūtā vai euro, ja vērtspapīrs tiek tirgots par kādu summu, nevis vienībās, izņemot uzkrātos procentus Tirgus vērtībā. Vērtspapīru turējuma summa tirgus kotācijas cenā, kas izteikta euro, ieskaitot uzkrātos procentus (7) Citas pārmaiņas apjomā V Citas pārmaiņas vērtspapīru turējuma apjomā Nominālvērtībā tajā pašā formātā kā atlikumi nominālvērtībā (5) Tirgus vērtībā, kas izteikta euro Finanšu darījumi V Vērtspapīra pirkumu summa, no kuras atņemta pārdošana, darījuma vērtību uzrādot euro, ieskaitot uzkrātos procentus (7) Emitents ir pārskata sniedzēju grupas daļa M Norāda, vai vērtspapīru emitējis emitents vai tā pati pārskata sniedzēju grupa (1) Elektroniskās pārskatu sniegšanas standarti ir noteikti atsevišķi. (2) M: obligāts atribūts; V: brīvprātīgi izvēlēts atribūts. (3) Identifikators jānosaka atsevišķi. (4) NCB var sniegt pārskatus saskaņā ar četrām alternatīvām iespējām: 1) apkopojot visu grupas iestāžu, t. sk. galvenā biroja, vērtspapīrus; 2) apkopojot galvenā biroja valsts rezidentu iestāžu vērtspapīrus; un, attiecīgi, apkopojot to iestāžu vērtspapīrus, kuras nav galvenā biroja valsts rezidenti; 3) apkopojot galvenā biroja valsts rezidentu iestāžu vērtspapīrus; apkopojot citu eurozonas dalībvalstu rezidentu iestāžu vērtspapīrus; apkopojot to valstu rezidentu iestāžu vērtspapīrus, kuras nav eurozonas dalībvalstis; 4) uzskaitot katru vērtspapīru atsevišķi. (5) Nav jāsniedz, ja tiek sniegti dati par tirgus vērtībām. (6) NCB tiek rosinātas sniegt pārskatu par nominālo vērtību vērtspapīru vienību skaitā, ja vērtspapīri tiek kotēti vienībās vērtspapīru turējumu statistikas datubāzē (CSDB). (7) Ieteicams iekļaut uzkrātos procentus, maksimāli izmantojot savas iespējas.

▼B







3. tabula Vērtspapīru ar ISIN kodu turējumi Sniegtā informācija (1) Atribūts Status (2) Apraksts Pārskata dati ISIN kods M ISIN kods (1) Elektroniskās pārskatu sniegšanas standarti ir paredzēti atsevišķi. (2) M: obligāts atribūts; V: brīvprātīgi izvēlēts atribūts.

▼M1







4. tabula Vērtspapīru bez ISIN koda turējumi Sniegtā informācija (1) Atribūts Statuss (2) Apraksts 1. Pārskata pamatdati Apkopošanas norāde M Datu veids Dati, kurus sniedz, uzskaitot katru vērtspapīru atsevišķi Apkopotie dati (neuzskaitot katru vērtspapīru atsevišķi) Vērtspapīru identifikācijas numurs M NCB iekšējais identifikācijas numurs vērtspapīru bez ISIN koda turējumiem, par kuriem pārskatus sniedz, uzskaitot katru vērtspapīru atsevišķi vai apkopoti Vērtspapīru identifikācijas numura veids M (3) Precizē vērtspapīru identifikācijas numuru vērtspapīriem, kurus uzskaita katru atsevišķi (4) NCB iekšējais numurs CUSIP SEDOL Cits (5) Instrumentu klasifikācija M Vērtspapīru klasifikācija saskaņā ar ESA 2010 un Regulu (ES) Nr. 1011/2012 (ECB/2012/24) Īstermiņa parāda vērtspapīri Ilgtermiņa parāda vērtspapīri Kotētās akcijas Ieguldījumu fondu daļas Citi vērtspapīru veidi (6) Emitenta sektors M Emitenta institucionālais sektors saskaņā ar ESA 2010 un Regulu (ES) Nr. 1011/2012 (ECB/2012/24) Emitenta valsts M Vērtspapīra emitenta juridiskās reģistrācijas vai mītnes valsts Cenas vērtība (7) V Vērtspapīra cena pārskata perioda beigās. Cenas vērtības bāze (5) V Precizē bāzi cenas vērtības noteikšanai Euro vai cita attiecīga valūta Procenti 2. Pārskata papilddati Emitenta nosaukums V Emitenta nosaukums Saīsināts nosaukums V Emitenta dots vērtspapīra saīsināts nosaukums, ņemot vērā emisijas raksturīgās iezīmes un jebkādu citu pieejamu informāciju Emitents ir pārskata sniedzēju grupas daļa M Norāda, vai vērtspapīru emitējusi iestāde no tās pašas pārskata sniedzēju grupas, attiecībā uz vērtspapīriem, par kuriem pārskatus sniedz, uzskaitot katru vērtspapīru atsevišķi Emisijas datums V Datums, kurā emitents nogādā vērtspapīrus emisijas izplatītājam, pretī saņemot maksājumu. Šis ir datums, kurā pirmo reizi vērtspapīri ir pieejami piegādei ieguldītājiem. Termiņš V Datums, kurā instruments tiek izpirkts Nesamaksātais apjoms V Nesamaksātais apjoms, kas konvertēts euro Tirgus kapitalizācija V Pēdējā pieejamā tirgus kapitalizācija euro Uzkrātie procenti V Uzkrātie procenti pēc pēdējiem kupona maksājumiem vai kopš uzkrāšanas sākuma datuma Pēdējā dalījuma faktors V Krājumu dalīšana un reversā daļu dalīšana Pēdējā dalījuma datums V Datums, no kura krājumu dalījums stājas spēkā Kupona veids V Kupona veids (fiksētais, svārstīgais, pieaugošais utt.) Parāda veids V Parāda instrumenta veids Dividenžu apjoms V Pēdējā dividenžu maksājuma apjoms par daļu dividenžu apjoma veidā pirms nodokļu nomaksas (bruto dividendes) Dividenžu apjoma veids V Izteikts vai nu dividenžu valūtā, vai daļu skaitā Dividenžu valūta V Pēdējā dividenžu maksājuma valūta Aktīvu vērtspapīrošanas veids V Aktīvu nodrošinājuma veids (1) Elektroniskās pārskatu sniegšanas standarti ir noteikti atsevišķi. (2) M: obligāts atribūts; V: brīvprātīgi izvēlēts atribūts. (3) Nevajag attiecībā uz vērtspapīriem, par kuriem pārskatus sniedz, pamatojoties uz apkopošanu. (4) Ieteicams, lai NCB izmantotu tos pašus vērtspapīru identifikācijas numurus katram vērtspapīram vairāku gadu laikposmā. Turklāt katram vērtspapīru identifikācijas numuram būtu jāattiecas tikai uz vienu vērtspapīru. NCB ir jāinformē SHSDB operatori, ja tās to nespēj izdarīt. CUSIP un SEDOL kodus var izmantot kā NCB iekšējos numurus. (5) NCB metadatos būtu jānorāda izmantotā identifikācijas numura veids. (6) Šie vērtspapīri netiks iekļauti, lai iegūtu apkopotos rādītājus. (7) Lai aprēķinātu atlikumus tirgus vērtībā, izmantojot datus par atlikumu nominālo vērtību.

▼M1

DAĻA

AS vērtspapīru turējumu gada dati







1. tabula Vispārēja informācija un paskaidrojumu piezīmes Sniegtā informācija (1) Atribūts Statuss (2) Apraksts 1. Vispārēja informācija Pārskatu sniedzēja iestāde M Pārskatu sniedzējas iestādes identifikācijas kods Iesniegšanas datums M Datu iesniegšanas datums SHSDB Pārskata periods M Periods, uz kuru dati attiecas Pārskatu sniegšanas biežums M Gada dati 2. Paskaidrojumu piezīmes (metadati) M Pirmstermiņa izpirkšanas uzskaite M Uzkrāto procentu uzskaite (1) Elektroniskās pārskatu sniegšanas standarti ir noteikti atsevišķi. (2) M: obligāts atribūts; V: brīvprātīgi izvēlēts atribūts.







2. tabula Informācija par vērtspapīru turējumiem Sniegtā informācija (1) Atribūts Statuss (2) Apraksts 1. Informācija par vērtspapīriem Turētāja sektors M Ieguldītāja sektors/apakšsektors: Apdrošināšanas sabiedrības (S.128) Avots M Par vērtspapīru turējumiem iesniegtās informācijas avots Tieša pārskatu sniegšana Pārskatu sniegšanu veic pārvaldītājs Jaukta pārskatu sniegšana (3) Nav pieejams AS iestāžu mītnes valstis (galvenais birojs un filiāles) AS iestāžu mītnes valstis (galvenais birojs un filiāles) Rezidents galvenā biroja valstī Nav rezidents galvenā biroja valstī Ja nav rezidents galvenā biroja valstī, ir citas EEZ valsts rezidents, valstu dalījumā Ja nav rezidents galvenā biroja valstī, ir rezidents valstī, kas nav EEZ valsts Pamats pārskatu sniegšanai V Norāda, kā tiek kotēts vērtspapīrs, procentos vai vienībās Procenti Vienības Nomināla valūta V Valūta, kādā norādīts ISIN, par to sniedz ziņas, ja pamats pārskatu sniegšanai ir līdzvērtīgs procentiem Atlikumi M Kopējais vērtspapīru apjoms turējumā Nominālvērtībā (4). Vērtspapīra daļu vai vienību skaits vai apkopotā nominālvērtība (nomināla valūtā vai euro), ja vērtspapīrs tiek tirgots par kādu summu, nevis vienībās, izņemot uzkrātos procentus Tirgus vērtībā. Turējuma summa tirgus kotācijas cenā, kas izteikta euro, ieskaitot uzkrātos procentus (5) Formāts V (6) Precizē formātu, kas izmantots atlikumiem nominālvērtībā Nominālvērtība, kas izteikta euro vai citā attiecīgā valūtā Daļu/vienību skaits Konfidencialitātes statuss M Konfidencialitātes statuss attiecībā uz atlikumiem Nav paredzēts publicēšanai, tikai iekšējai izmantošanai Konfidenciāla statistiskā informācija Nav piemērojama 2. Pārskata pamatdati Apkopošanas norāde M Datu veids Apkopotie dati (neuzskaitot katru vērtspapīru atsevišķi) Instrumentu klasifikācija M Vērtspapīru klasifikācija saskaņā ar ESA 2010 un Regulu (ES) Nr. 1011/2012 (ECB/2012/24) Īstermiņa parāda vērtspapīri Ilgtermiņa parāda vērtspapīri Kotētās akcijas Ieguldījumu fondu daļas Emitenta sektors M Emitenta institucionālais sektors saskaņā ar ESA 2010 un Regulu (ES) Nr. 1011/2012 (ECB/2012/24) Emitenta valsts M Vērtspapīra emitenta juridiskās reģistrācijas vai mītnes valsts Euro zonas valstis Ārpus euro zonas valstis Ārpus ES valstis (1) Elektroniskās pārskatu sniegšanas standarti ir noteikti atsevišķi. (2) M: obligāts atribūts; V: brīvprātīgi izvēlēts atribūts. (3) Tikai tad, ja nevar nodalīt tiešu un pārvaldītāju veiktu pārskatu sniegšanu. (4) Nav jāsniedz, ja tiek sniegti dati par tirgus vērtībām. (5) Ieteicams iekļaut uzkrātos procentus, maksimāli izmantojot savas iespējas. (6) Nav jāsniedz, ja tiek sniegti dati par tirgus vērtībām (un attiecīgajām citām pārmaiņām apjomā/darījumiem).

▼B









II PIELIKUMS

PAZIŅOJUMA VĒSTULE PĀRSKATU SNIEDZĒJU GRUPU GALVENAJĀM IESTĀDĒM

Paziņojums par klasificēšanu kā pārskatu sniedzējas grupas galveno iestādi saskaņā ar Eiropas Centrālās bankas Regulu (ES) Nr. 1011/2012 (2012. gada 17. oktobris) par vērtspapīru turējumu statistiku (ECB/2012/24) ( 4 )

[God./cien. kungs/kundze!]

Ar šo mēs Eiropas Centrālās bankas (ECB) vārdā paziņojam, ka ECB Padome ir klasificējusi [pārskatu sniedzējas grupas galvenās iestādes juridiskais nosaukums] kā pārskatu sniedzējas grupas galveno iestādi statistikas mērķiem atbilstoši Regulas (ES) Nr. 1011/2012 (ECB/2012/24) 1. panta 11. punktam un 2. panta 4. punktam.

[Pārskatu sniedzējas grupas galvenās iestādes juridiskais nosaukums] kā pārskatu sniedzējas grupas galvenās iestādes pārskatu sniegšanas pienākumi ir paredzēti Regulas (ES) Nr. 1011/2012 (ECB/2012/24) 3. panta 3. punktā.

Iemesli klasificēšanai par “pārskatu sniedzējas grupas galveno iestādi”

ECB Padome ir noteikusi, ka [pārskatu sniedzējas grupas galvenās iestādes juridiskais nosaukums] kvalificējas kā pārskatu sniedzējas grupas galvenā iestāde saskaņā ar kritērijiem atbilstoši Regulai (ES) Nr. 1011/2012 (ECB/2012/24):

a) [pārskatu sniedzējas grupas galvenās iestādes juridiskais nosaukums] ir pārskatu sniedzējas grupas galvenā iestāde, kā noteikts Regulas (ES) Nr. 1011/2012 (ECB/2012/24) 1. panta 10. punktā;

b) banku grupa, kurai [pārskatu sniedzējas grupas galvenās iestādes juridiskais nosaukums] ir galvenā iestāde, atbilst šādiem kritērijiem ( 5 ): i) [banku grupu kopējās konsolidētās bilances aktīvi, kas aprēķināti saskaņā ar V sadaļas 4. nodaļas 1. iedaļu Eiropas Parlamenta un Padomes Direktīvā 2006/48/EK (2006. gada 14. jūnijs) par kredītiestāžu darbības sākšanu un veikšanu ( 6 ), pārsniedz 0,5 % no Eiropas Savienības banku grupu kopējās konsolidētās bilances aktīviem saskaņā ar visjaunākajiem datiem, kas pieejami ECB, t. i., a) datiem, kuri attiecas uz decembra beigām kalendārajā gadā, kas bijis pirms šīs vēstules nosūtīšanas; vai b) ja a) apakšpunktā minētie dati nav pieejami – datiem, kuri attiecas uz iepriekšējā gada decembra beigām]; ii) [banku grupa ir nozīmīga finanšu sistēmas stabilitātei un darbībai eurozonā šādu iemeslu dēļ: [šeit pievienot pamatojumu, kāpēc banku grupa ir nozīmīga finanšu sistēmas stabilitātei un darbībai eurozonā: — banku grupa ir cieši un plaši savstarpēji saistīta ar citām finanšu iestādēm eurozonā, — banku grupai ir stabila un plaša pārrobežu darbība, — banku grupas darbība ir lielā mērā koncentrēta uz vienu segmentu eurozonas banku uzņēmējdarbībā, kurā tā ir nozīmīgs dalībnieks, — banku grupai ir kompleksa korporatīvā struktūra, kas pārsniedz iekšzemes teritorijas robežas]]; iii) [banku grupa ir nozīmīga finanšu sistēmas stabilitātei un darbībai [attiecīgajās eurozonas dalībvalstīs] šādu iemeslu dēļ: [šeit pievienojiet pamatojumu, kāpēc banku grupa ir nozīmīga finanšu sistēmas stabilitātei un darbībai attiecīgajās eurozonas dalībvalstīs: — banku grupa ir cieši un plaši savstarpēji saistīta ar citām finanšu iestādēm iekšzemes teritorijā, — banku grupas darbība ir lielā mērā koncentrēta uz [norādiet banku uzņēmējdarbības segmentu], kurā tā ir nozīmīgs dalībnieks]].

Informācijas avoti, kas pamato klasificēšanu par “pārskatu sniedzējas grupas galveno iestādi”

Datus par Eiropas Savienības banku grupu kopējās konsolidētās bilances aktīviem ECB iegūst, pamatojoties uz nacionālo centrālo banku sniegto informāciju par banku grupu kopējās konsolidētās bilances aktīviem attiecīgajā dalībvalstī, kas aprēķināti saskaņā ar Direktīvas 2006/48/EK V sadaļas 4. nodaļas 1. iedaļu.

[Ja nepieciešams, šeit vajadzētu pievienot plašāku skaidrojumu par metodoloģiju, kas izmantota saistībā ar jebkādiem papildu iekļaušanas kritērijiem, ko apstiprinājusi ECB Padome.]

Iebildumi un pārskatīšana, ko veic ECB Padome

Jebkurš lūgums ECB Padomei pārskatīt [pārskatu sniedzējas grupas galvenās iestādes juridiskais nosaukums] kā pārskatu sniedzējas grupas galvenās iestādes klasifikāciju, kas īstenota iepriekš norādītā pamatojuma rezultātā, tiek izskatīts 15 ECB darbdienu laikā, kopš šo vēstuli saņēmusi [iekļaut NCB nosaukumu un adresi]. [Pārskatu sniedzējas grupas galvenās iestādes juridiskais nosaukums] norāda šāda lūguma iemeslus un visu pamatojošo informāciju.

Pārskatu sniegšanas sākuma datums

Ja nav nekādu iebildumu, [pārskatu sniedzējas grupas galvenās iestādes juridiskais nosaukums] sniedz statistikas informāciju saskaņā ar Regulas (ES) Nr. 1011/2012 (ECB/2012/24) 3. panta 3. punktu līdz [iekļaut pārskatu sniegšanas sākuma datumu, t. i., ne vēlāk kā sešus mēnešus pēc šīs vēstules nosūtīšanas].

Paziņojuma saņēmējas iestādes statusa pārmaiņas

Jūs tiekat lūgts informēt [paziņojuma nosūtītājas NCB nosaukums] par jebkādām pārmaiņām attiecībā uz [pārskatu sniedzējas grupas galvenās iestādes juridiskais nosaukums] nosaukumu vai juridisko statusu, apvienošanos, pārstrukturēšanu un jebkādu citu notikumu vai apstākļiem, kas var ietekmēt [pārskatu sniedzējas grupas galvenās iestādes juridiskais nosaukums] pārskatu sniegšanas pienākumus, 10 ECB darbdienu laikā pēc šāda notikuma.

Neskatoties uz šāda notikuma faktu, uz [pārskatu sniedzējas grupas galvenās iestādes juridiskais nosaukums] attiecas pārskatu sniegšanas pienākumi, kas paredzēti Regulā (ES) Nr. 1011/2012 (ECB/2012/24), līdz laikam, kad ECB vārdā jūs informējam par pretējo.

Ar cieņu

[paraksts]